ຄະນະໂຄສະນາອົບຮົມແຂວງໄຊຍະບູລີ
-------------------------
ໃນວັນທີ່ 22 ເມສາ 2022 ຜ່ານມານີ້ ໜ່ວຍພັກຄະນະໂຄສະນາອົບຮົມແຂວງໄຊຍະບູລີ ຈັດພິທີຮັບມະຫາຊົນກ້າວໜ້າ ເຂົ້າເປັນສະມາຊິກພັກສຳຮອງ 1 ສະຫາຍ, ຍິງ 1 ສະຫາຍ ໂດຍການເຂົ້າຮ່ວມຂອງ ສະຫາຍ ວິທະຍາ ດາລາທິບ ຮອງເລຂາໜ່ວຍພັກ ຄະນະໂຄສະນາອົບຮົມແຂວງໄຊຍະບູລີ, ມີບນດ ຄະນະໂຄສະນາອົບຮົມແຂວງ ແລະ ສະມາຊິກພັກສົມບູນ, ເຂົ້າຮ່ວມ 14 ສະຫາຍ, ຍິງ 4 ສະຫາຍ.
ໃນພິທີດັ່ງກ່າວ ສະຫາຍ ສົມລິດ ພົມມະແກ້ວ ຫົວໜ້າຫ້ອງການຂອງຄະນະໂຄສະນາອົບຮົມແຂວງ ກໍ່ໄດ້ຂຶ້ນຜ່ານມະຕິຂໍ້ຕົກລົງວ່າດ້ວຍອະນຸມັດຮັບເອົາມະຫຊົນຜູ້ທີ່ມີຄວາມກ່າວໜ້າເຂົ້າເປັນສະມາຊິກສຳຮອງ ຂອງພັກປະຊາຊົນ, ປຕິວັດລາວ ມະຫາຊົນຜູ້ກ້າວໜ້າແມ່ນໄດ້ຜ່ານຂະບວນການຈັດຕັ້ງປະຕິບັດວຽກງານຕົວຈິງ ໃນໄລຍະຕິຕາມ 12 ເດືອນ ເຊິ່ງເຫັນໄດ້ວ່າຜູ້ກ່ຽວ ມີທັດສະນະຫຼັກໝັ້ນ, ຄຸນທາດການເມືອງໜັກແໜ້ນ, ມີຄຸນສົມບັດສິນສິນທໍາປະຕິວັດ, ມີແບບແຜນດໍາລົງຊີວິດທີ່ປອດໃສຂາວສະອາດ, ບໍລິສຸດສັດຊື່ຕໍ່ໜ້າທີ່ວຽກງານວິຊາສະເພາະຂອງຕົນ ແລະ ເຮັດຫຼ້ອນໜ້າທີ່ຕາມການຈັດຕັ້ງມອບໝາຍໃຫ້, ເຄົາລົບລະບຽບກົດໝາຍພັກ-ລັດວາງອອກ, ມີຄວາມສາມັກຄີກັບໝູ່ຄູ່, ອ້າຍເອື້ອຍນ້ອງ, ເພື່ອນຮ່ວມງານຢ່າງໜັກແໜ້ນ ແລະ ພາຍນອກຢ່າງກວ້າງຂວາງ, ມີຄວາມຫ້າວຫັນຕໍ່ໜ້າທີ່ວຽກງານ ແລະການຈັດຕັ້ງມອບໝາຍໃຫ້ຈົນມີຜົນສຳເລັດຫຼາຍດ້ານເປັນກ້າວໆ. ທັງໄດ້ຮັບການຕິດຕາມ ຢ່າງໃກ້ຊິດຈາກຄະນະພັກ, ສະມາຊິກພັກ ເພື່ອຊ່ວຍເຫຼືອກໍ່ສ້າງ, ຕຳນິຕິຊົມ, ປັບປຸງແກ້ໄຂຈຸດອ່ອນ, ຂໍ້ຄົງຄ້າງ ແລະ ກາຍເປັນມະຫາຊົນ ທີ່ມີຄວາມຫ້າວຫັນ, ອົດທົນຜ່ານຜ່າຄວາມຫຍຸ້ງຍາກຕ່າງໆ ແລະ ເຮັດໃຫ້ອົງການຈັດຕັ້ງ ກໍ່ຄືມະຫາຊົນ ໄວ້ເນື້ອເຊື່ອໃຈ.
ໃນຕອນທ້າຍ ສະຫາຍ ວິທະຍາດາລາທິບ ຮອງຫົວໜ້າຄະນະໂຄສະນາອົບຮົມແຂວງ ກໍ່ໄດ້ໃຫ້ກຽດໂອ້ລົມ ຕໍ່ສະມາຊິກພັກສຳຮອງໃໝ່ ໃຫ້ມີຄວາມເອົາໃຈໃສ່ປະຕິບັດຕໍ່ລະບຽບຂອງພັກຢ່າງເຂັ້ມງວດ, ຕັ້ງໜ້າຝຶກຝົນຫຼໍ່ຫຼອມຕົນເອງ ສຶກສາຄົ້ນຄວ້າແນວທາງນະໂຍຂອງພັກ, ກໍາແໜ້ນສິດ ແລະ ໜ້າທີ່ ແລະ ຂໍ້ຫ້າມຂອງສະມາຊິກພັກໃຫ້ເລິກເຊິ່ງ ເພື່ອກາຍເປັນສະມາຊິກພັກທີ່ດີເດັ່ນ ແລະ ເຂັ້ມແຂງ ແລະ ສືບຕໍ່ເອົາໃຈໃສ່ປະຕິບັດວຽກງານວິຊາສະເພາະໃຫ້ສຳເລັັດທຸກໜ້າວຽກງານທີ່ການຈັດຕັ້ງມອບໝາຍໃຫ້.
ໄພວັນ ສີດານຸວົງ ຄອຂ.ຊຍ
ແຂວງ ໄຊຍະບູລີ ເລົ່າຄືນມູນເຊື້ອວັນສ້າງຕັ້ງພັກ ຄົບຮອບ 67 ປີ
ເພື່ອເຮັດໃຫ້ພະນັກງານສະມາຊິກພັກ, ພະນັກງານລັດຖະກອນ, ທະຫານ, ຕໍາຫຼວດ ແລະ ປະຊາຊົນບັນດາເຜົ່າໃນທົ່ວແຂວງ ໄຊຍະບູລີ ຮັບຮູ້ເຂົ້າໃຈ ແລະ ມີຄວາມເອກອ້າງທະນົງໃຈຕໍ່ມູນເຊື້ອປະຫວັດສາດການຕໍ່ສູ້ຍືດເຍື້ອຍາວນານ ພິລະອາດຫານຂອງປະຊາຊົນບັນດາເຜົ່າ ແລະ ການນໍາພາອັນສະຫຼາດສ່ອງໃສຂອງພັກ ທີ່ໄດ້ສ້າງຜົນງານອັນໃຫຍ່ຫຼວງໃນພາລະກິດປົດປ່ອຍຊາດ, ປົກປັກຮັກສາ ແລະ ສ້າງສາພັດທະນາປະເທດຊາດໃນໄລຍະ 67 ປີຜ່ານມາ.
ການນໍາແຂວງ ໄຊຍະບູລີ ວາງກະຕ່າດອກໄມ້ ໜ້າຮູບປັ້ນ ປະທານ ໄກສອນ ພົມວິຫານ
ເນື່ອງໃນໂອກາດ ວັນສ້າງຕັ້ງພັກປະຊາຊົນ ປະຕິວັນລາວ ຄົບຮອບ 67 ປີ ( 22 ມີນາ 1955-22 ມີນາ 2022 ), ໃນຕອນເຊົ້າຂອງວັນທີ 22 ມີນາ 2022 ນີ້, ທີ່ອານຸສອນສະຖານປະທານ ໄກສອນ ພົມວິຫານ, ການນໍາຂອງແຂວງ ໄຊຍະບູລີ ນໍາໂດຍ ສະຫາຍ ພົງສະຫວັນ ສິດທະວົງ ກໍາມະການສູນກາງພັກ, ເລຂາຄະນະບໍລິຫານງານພັກແຂວງ, ເຈົ້າແຂວງ ໄຊຍະບູລີ ພ້ອມດ້ວຍບັນດາ ສະຫາຍກໍາມະການປະຈໍາພັກແຂວງ, ກໍາມະການພັກແຂວງ, ຄະນະປະຈຳສະພາປະຊາຊົນແຂວງ, ຫົວໜ້າພະແນກການອ້ອມຂ້າງແຂວງ
ຄະນະໂຄສະນາອົບຮົມແຂວງໄຊຍະບູລີ ປະເມີນຜົນການຈັດຕັ້ງປະຕິບັດວຽກງານຂອງພະນັກງານ-ລັດຖະກອນ ແລະ ກວດກາບັນຊີຈໍານວນພົນ ປະຈໍາປີ 2021.
………………………..
ກອງປະຊຸມປະເມີນຜົນການຈັດຕັ້ງປະຕິບັດວຽກງານຂອງພະນັກງານ-ລັດຖະກອນ ແລະ ກວດກາບັນຊີຈໍານວນພົນຂອງຄະນະໂຄສະນາອົບຮົມແຂວງໄຊຍະບູລີ ປະຈໍາປີ 2021 ໄດ້ຈັດຂຶ້ນໃນຕອນເຊົ້າຂອງວັນທີ 17 ມີນາ 2022 ຢູ່ທີ່ຫ້ອງປະຊຸມຊັ້ນ 4 ຫ້ອງວ່າການແຂວງໄຊຍະບູລີ ໂດຍການເປັນປະທານຂອງ ທ່ານ ອາເມ ຊົ່ງເຢຍເລັ່ງ ຄະນະປະຈໍາພັກແຂວງ, ຫົວໜ້າຄະນະໂຄສະນາອົບຮົມແຂວງ ໃຫ້ກຽດເຂົ້າຮ່ວມມີ ທ່ານ ດວງຕາ ໄຊວຸດ ຮອງເລຂາຄະນະບໍລິຫານງານພັກແຂວງ ມີທິມງານຂອງແຂວງ ພ້ອມດ້ວຍພະນັກງານ-ລັດຖະກອນພາຍໃນຄະນະໂຄສະນາອົບຮົມແຂວງເຂົ້າຮ່ວມ
ພິທີເປີດຊຸດຮຽນທິດສະດີການເມືອງ-ການປົກຄອງຊັ້ນຕົ້ນໄລຍະ 3 ເດືອນຮຸ່ນທີ່ 5 ຂອງເມືອງພຽງ.
.............
ພິທີເປີດຊຸດຮຽນທິດສະດີການເມືອງ-ການປົກຄອງຊັ້ນຕົ້ນໄລຍະ 3 ເດືອນຮຸ່ນທີ່ 5 ຂອງເມືອງພຽງແຂວງໄຊຍະບູລີ ໄດ້ຈັດຂື້ນໃນວັນທີ 16 ມີນາ 2022 ຢູ່ທີ່ຫ້ອງປະຊຸມຂອງເມືອງ ໂດຍການເປັນກຽດເຂົ້າຮ່ວມຂອງ ທ່ານ ອາເມຊົງ ເຍຍເລັ່ງ ກຳມະການປະຈຳພັກເເຂວງ ຫົວໜ້າຄະນະໂຄສະນາອົບຮົມແຂວງໄຊຍະບູລີ,ມີທ່ານ ເສີດ ແສງສຸລິນ ກຳມະການພັກແຂວງເລຂາພັກເມືອງ,ເຈົ້າເມືອງໆພຽງ,ມີຮອງເລຂາພັກເມືອງ,ມີບັນດາຄະນະປະຈຳພັກເມືອງ, ກຳມະການພັກເມືອງ,ຫົວໜ້າຮອງຫົວໜ້າຫ້ອງການ,ຄູ-ອາຈານພ້ອມດ້ວຍນັກຮຽນທິດສະດີການເມືອງການປົກຄອງຮຸ່ນທີ່ 5 ຂອງເມືອງເຂົ້າຮ່ວມ
ໃນພິທີໄດ້ຮັບຟັງຜ່ານບົດສະເໜີໂຄງການຍົກລະດັບທິດສະດີການເມືອງ-ການປົກຄອງຊັ້ັນຕົ້ນຮຸ່ນທີ່ 5 ເຊິ່ງການເປີດຊຸດຮຽນໃນເທື່ອນີ້ແມ່ນ ມີນັກຮຽນມາຈາກສຳນັກງານອົງການທັງໝົດ 51 ຄົນ, ຍິງ 13 ຄົນ ແລະ ຈະໄດ້ຮຽນຮູ້ໃນ 5 ພາກວິຊາຮຽນຄື: ວິຊາປັດສະຍາ, ວິຊາເສດຖະສາດການເມືອງ-ການຄຸ້ມຄອງເສດຖະກິດ, ວິຊາລັດທິມາກ-ເລນິນ, ວິຊາບໍລິຫານສາດ, ວິຊາກໍ່ສ້າງພັກແລະປະຫວັດສາດພັກໂດຍໃຊ້ເວລາຮຽນ 460 ກ່ວາຊົ່ວໂມງ ເພຶ່ອກໍ່ສ້າງພະນັກງານນຳພາ-ຄຸ້ມຄອງຢູ່ພາຍໃນເມືອງໃຫ້ມີຄວາມຮູ້ດ້່ານທິດສະດີຂັ້ນພື້ນຖານລະບົບ 3 ເດືອນດ້ວຍການປະກອບຄວາມຮູ້ຄວາມເຂົ້າໃຈກ່ຽວກັບຫຼັກມູນພື້ນຖານຂອງທິດສະດີມາກ-ເລນິນ,ແນວທາງນະໂຍບາຍຂອງພັກ-ລັດໃຫ້ພະນັກງານຜູ້ທີ່ຍັງບໍ່ທັນໄດ້ຜ່ານການບໍາລຸງຍົກລະດັບທິດສະດີການເມືອງ-ການປົກຄອງມາກ່ອນແນໃສ່ຍົກລະດັບຄວາມຮູ້ຄວາມສາ ມາດ ເພື່ອນໍາໄປໝູນໃຊ້ເຂົ້າໃນການນຳພາຈັດຕັ້ງປະຕິບັດວຽກງານດ້ານວິຊາສະເພາະໃນຂົງເຂດຂອງຕົນຮັບຜິດຊອບໃຫ້ມີປະສິດທິຜົນ.ໃນພິທີທີ່ມີຄວາມໝາຍຄວາມສຳຄັນນີ້ ທ່ານ ອາເມຊົງ ເຍຍເລັ່ງ ກຳມະການປະຈຳພັກເເຂວງ ຫົວໜ້າຄະນະໂຄສະນາອົບຮົມແຂວງໄຊຍະບູລີ ກໍ່ໄດ້ມີຄຳເຫັນຊີ້ນຳໃຫ້ຄະນະຮັບຜິດຊອບຕ້ອງເອົາໃຈໃສ່ຊີ້ນຳ-ນຳພາຢ່າງໃກ້ສິດ, ຮັບປະກັນໃຫ້ຂະບວນວິວັດການຮຽນ-ການສອນດຳເນີນໄປຢ່າງຕໍ່ເນື່ອງຖຶກຕ້ອງຕາມຫຼັກສູດທີ່ກຳນົດໄວ້, ເນັ້ນນັກໃຫ້ນັກສຳມະນາກອນທີ່ເຂົ້າຮຽນໃນຄັ້ງນີ້ຕ້ອງສຸມທຸກສະຕິປັນຍາເຂົ້າໃນການຮຽນເພື່ອຮັບປະກັນໃຫ້ໄດ້ທັງປະລິມານແລະຄຸນນະພາບ, ກຳແໜ້ນໃຫ້ໄດ້ທິດສະດີມາກ-ເລນິນ ແລະ ຄູ-ອາຈານຕ້ອງນຳໃຊ້ວິທີການສອນແບບໃໝ່ທີ່ແທດເໝາະກັບທ້ອງຖິ່ນແລະຄວາມຮູ້ຂອງນັກຮຽນເຮັດໃຫ້ບັ້ນດຳເນີນການຮຽນ-ການສອນໃນຄັ້ງນີມີຜົນສຳເລັດຕາມຄາດໝາຍແລະທ່ານ ຍັງໄດ້ໃຫ້ກຽດກ່າວເປີດພິທີຊຸດຮຽນທິດສະດີການເມືອງ-ການປົກຄອງຮຸ້ນທີ 5 ຂອງເມືອງພຽງໃນຄັ້ງນີ້ຢ່າງເປັນທາງການ.
.......
ຄອຂ.ຊຍ
ມີ 9 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌